朱友敬
巻十三 梁家人伝第一 康王友孜,目重瞳子,嘗竊自負,以為当為天子。貞明元年,末帝徳妃薨,将葬,友孜使刺客夜入寝中。末帝方寐,夢人害己,既寤,聞榻上宝剣鎗然有声,躍起,抽剣曰:「将有変邪!」乃索寝中,得刺客,手殺之,遂誅友孜。明日,謂趙巌・張漢傑曰:「幾与卿輩不相見。」由此遂疎弱宗室,而信任趙・張,以至於敗亡。